István

Az István férfinév a görög Sztephanosz névből származik, illetve ennek latin Stephanus, német Stephan, szláv Stefán, magyar Istefán változatából. Jelentése: koszorú. Női párja: Stefánia.


Rokon nevek
 Csépán: az István szláv eredetű régi magyar alakváltozata.
 Stefán: az István szláv alakváltozata.

Gyakorisága
A 16. századtól kezdve igen népszerű név, Debrecenben például a 18. században a református férfiak 61%-a István, János vagy Mihály névre hallgatott. Gyakoriságára bizonyíték az alábbi anekdota:

„Az egyszeri szegedi ember kérdezte valakitől, találja ki, hogy hívják.
– János – felelte az illető.
– Följebb.
– Akkor József.
– Még följebb!
– Hát akkor kend István!
– Na lássa kend, mi löhetnék más.”

1967-ben a 3., az 1980-as években a 6. leggyakoribb férfinév volt, a 2000-es években a 21-31. leggyakoribb férfinév, a Csépán a 90-es években szórványos név, a 2000-es években nem szerepel a 100 leggyakoribb férfinév között.

A teljes népességre vonatkozóan az István 1998-ban, 2001-ben és 2002-ben a leggyakoribb férfinév, azóta a László mögött a második.

Névnapok

 augusztus 3.
 augusztus 16.
 augusztus 20.

 szeptember 2.
 szeptember 7.
 december 26.

Csépán: augusztus 16., szeptember 2.

Idegen nyelvi változatai

 Étienne, Estienne, Stéphane (francia)
 Stefano (olasz, eszperantó)
 Estêvão (portugál)
 Esteve (katalán)
 Stefan, Stephan, Steffen (német)
 Stefan (holland)
 Stiobhan (skót gaelic)
 Štefan (szlovák)
 Stjepan (horvát)
 Štěpán (cseh)
 Ştefan (román)
 Steafán, Stiofan (ír)

 Stefán (izlandi)
 Στέφανος (Sztefanosz) (görög)
 Kepano (hawaii)
 Sitiveni (tonga)
 Степан, Стефан (ukrán)
 Szczepan, Stefan (lengyel)
 Stephen, Steven (angol)
 Esteban (spanyol)
 Степан (Sztyepan) (orosz)
  סטיבן - סטפנוס - (héber)
 Stevan, Stefan (szerb)
 Tapani, Stefan (finn)

Híres Istvánok, Csépánok, Pisták

Magyarok

Külföldiek

Uralkodók

 I. (Szent) István magyar király
 II. István magyar király
 III. István magyar király
 IV. István magyar király

 V. István magyar király
 III. István moldvai fejedelem
 István angol király

Pápák

I. István pápa
II. István pápa
III. István pápa
IV. István pápa
V. István pápa

VI. István pápa
VII. István pápa
VIII. István pápa
IX. István pápa

Egyházi elöljárók

 István (10–11. század) a veszprémi egyházmegye első püspöke
 István (11–12. század) pécsi püspök
 István (11–12. század) váci püspök
 István (12. század) kalocsai érsek
 István (12. század) csanádi püspök
 István († 1225) zágrábi püspök
 István (13. század) zágrábi püspök
 István (13. század) nónai püspök
 István († 1288?) szebenikói püspök
 István (13–14. század) kalocsai érsek

 István (13–14. század) zágrábi püspök
 Büki István (14. század) kalocsai érsek
 Upori István (15. század) erdélyi püspök
 István (15. század) szörényi püspök
 István (15. század) szörényi püspök
 István (15–16. század) sfáciai püspök
 István († 1519) rosoni címzetes püspök
 Ákos nembeli István († 1322) veszprémi püspök
 Buzád nembeli István († 1247) zágrábi püspök
 Márton fia István (14–15. század) szereti püspök

Egyéb Istvánok

Vezetéknévként
Az István névből, azaz inkább a beceneveiből sok családnév keletkezett, néhány ma már nehezen ismerhető fel: Estók, Istváncsa, Istványos, Pityi, Pityóka, Istók, Istvánfi, Istváni, Pesta.

A Csépán névvel is előfordulnak vezetéknevek:Csép, Csépa, Csépán, Csépe, Csépes, Csépfi, Csépke, Csépő, Csepők.

Népnyelvben
 istvánol vagy istványoz az, aki István napon mulatozással ünnepel. Ez a szokás az istvánozás, amin a köszöntőt istványozó éneknek is nevezik.
 igyekezetpista a neve az ország egyes részein annak az embernek, aki iparkodik, igyekszik.
 gácsérpista a hencegő vadász neve
 fordítspista a neve a köpönyegforgató embernek
 biztistók!-ot használnak bizony isten helyett
 istókosan becsípett valaki, aki istenesen berúgott
 istókuccse, istókbáró, istókbáróuccse: megerősítő kifejezések
 bepityuz vagy bepityuzik az, aki berúg
 kispistikázták, mondták arra, akinek túljárnak az eszén és így nevetségessé teszik.
 Jól van Pista, majd ha János mondja, mondják akkor, ha valakit füllentésen kapnak.
 Nézdegél, mint vak Pista a gödörparton, mondás a nézelődő emberre.

Földrajzi nevek
Istvánnal
 Apátistvánfalva,
 Istvándi
 Túristvándi
 lásd még: Szent István (egyértelműsítő lap)
Csépánnal
 Csép
 Csépa
 Csepe (ukr. Чепа), Ukrajna, Nagyszőlősi járás
 Csépán (rom. Cepari), Románia, Beszterce-Naszód megye
 Csépányfalva (Pityurd) Ravazd község része
 Csépány-tó (Békás-tó) Balatonkiliti közelében
 Hodoscsépány
 Szigetcsép

Jegyzetek

Magyar keresztnevek (I, Í)
Férfikeresztnevek (I, Í)
Görög eredetű magyar férfikeresztnevek

de:Stefan